Tweekleur-tobie - Wikipedia
Die Tweekleurtobie (Canthigaster smithae) is 'n vis wat wydverspreid voorkom in die Indiese en Stille Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Bicoulored toby.
Die vis word tot 13 cm lank. Die vis se rug is bruin en dit is wit aan die onderkant. Daar is 'n bruin tot geel streep vanaf die ken tot die onderste gedeelte van die stertvin se basis. Daar is ook 'n korter geel streep oor die boonste gedeelte van die rug. Die iris is geel met blou strepies wat uitstraal vanaf die oë. Die onderste gedeelte van die lyf is bedek met klein, blou spikkels. Die stertvin se rant is donker.
Die vis leef in aflandige koraal- en rotsriwwe in water wat 15 tot 40 m diep is. Hulle bly gewoonlik by die basis en die hellings van die riwwe. Die vis is alleenlopers en vreet alge en 'n verskeidenheid hardedopongewerweldes.
Ontsluit van "https://af.wikipedia.org/w/index.php?title=Tweekleur-tobie&oldid=1475892"
Die bladsy is laas op 1 Augustus 2016 om 20:05 bygewerk.